
PRIMĂRIA

SERVICIUL AUTORITATE TUTELARĂ
Nr.SC2009-12409/13.07.2009
R E F E R A T
privind aprobarea acordării sumei de 6000 lei,  reprezentând ajutor de urgenţă 

pentru doamna  PÎRVU IRINA-LILIANA
Având în vedere ancheta socială cu nr. SC2009-12409/05.06.2009, efectuată de serviciul Autoritate Tutelară la adresa la care locuieşte în prezent  doamna  PÎRVU IRINA-LILIANA din Timişoara, str. Iuliu Podlibny nr.7, în urma căreia s-a constatat situaţia deosebită în care se află aceasta împreună cu cei trei copii minori;
În prezent, ca urmare a decesului soţului său la data de 21.05.2009, aceasta întâmpină dificultăţi locative şi financiare, întrucât domnul PÎRVU CIPRIAN –PETRU a fost singurul întreţinător al familiei sale.

 Actualmente, familia beneficiază numai de alocaţia de stat a celor trei copii şi mama afirmă că nu are alte rude care să o susţină din punct de vedere financiar şi este tolerată în locuinţa în care stă temporar împreună cu cei trei copii ai săi.

Doamna PÎRVU IRINA-LILIANA doreşte menţinerea în familie a copiilor săi, refuzând instituţionalizarea temporară a acestora într-o unitate de ocrotire.

 Aceasta a fost îndrumată să se adreseze Direcţiei de Asistenţă Socială Comunitară Timişoara pentru  a putea beneficia de masă la Cantina de Ajutor Social, de ajutorul bănesc şi la Direcţia Patrimoniu din cadrul Primăriei Municipiului Timişoara pentru obţinerea unei locuinţe sociale. Cu toate că soţul său nu a fost angajat cu carte de muncă decât patru ani, aceasta a fost îndrumată către Casa de Pensii pentru întocmirea dosarului privind acordarea pensiei de urmaş pentru cei trei copii ai săi.
Având în vedere situaţia deosebită în care se află doamna PÎRVU IRINA-LILIANA şi copiii săi se impune acordarea unui ajutor de urgenţă prin hotărârea Consiliului Local Timişoara conform art. 28, alin. 2 din Legea 416/2001 privind venitul minim garantat care prevede faptul că “ primarii pot acorda ajutoare de urgenţă familiilor şi persoanelor care se află în situaţii de necesitate cauzate de calamităţi naturale, incendii, accidente, precum şi pentru alte situaţii deosebite, stabilite prin hotărâre a consiliului local.”
Acest ajutor va trebui să acopere nevoile zilnice ale familiei până la remedierea situaţiei  financiare, aşa încât se apreciază ca valoarea acestuia să fie echivalentul salariului minim pe economie pe o perioadă de un an. 
În conformitate cu prevederile art. 36, alin.2, lit.d şi art.45 din Legea 215/2001 privind administraţia publică locală;

Supunem atenţiei Consiliului Local al Municipiului Timişoara şi propunem spre aprobare acordarea sumei de 6000 lei ce reprezintă ajutor de urgenţă pentru doamna PÎRVU IRINA-LILIANA.
La prezentul referat anexăm în copie următoarele:

· ancheta socială cu nr. SC2009-12409/05.06.2009

· cartea de identitate a doamnei PÎRVU IRINA-LILIANA
· certificat de căsătorie

· certificatele de naştere ale celor trei copii minori

· certificatul de deces al domnului PÎRVU CIPRIAN-PETRU

